cyanic-selkie/wikianc huggingface dataset:
Պոլիմերային արևային մարտկոց
Օգտակար գործողության գործակից
Որտեղ Pin֊ը արևի էներգիայի ինցիդենտությունն է։ Պոլիմերային արևային մարտկոցների օգտագործման վերջին նվաճումները ազատ գոտու խտացման հասնելն է, մեծացնել հոսանքի կարճ միացումը, միևնույն ժամանակ նվազեցնելով ամենաբարձր զբաղեցրած էներգետիկ մակարդակը, և մեծացնելով պարապ ընթացի լարումը։ Սակայն պոլիմերային արևային մարտկոցները տառապում են ցածր լցման գործակցով(որպես կանոն ցածր է70%֊ից)։ Սակայն ինչ վերաբերում է 2013 թ֊ին, հետազոտողները կարողացել են պատրաստել 75%֊ից ավել լցման գործակցով պոլիմերային արևային մարտկոց։ Գիտնականներին հաջողվել է հասնել շրջված BHJ ֊ի դոնոր֊ակցեպտորային ոչ ավանդական կոմբինացիայի օգնությամբ ։
Առևտրայնացում
Պոլիմերային արևային մարտկոցները դեռ տնտեսապես կմրցակցեն սիլիցիումային արևային մարտկոցների և այլ բարակ թաղանթային մարտկոցների հետ։ Մեծ ջանքեր են գործադրվում բարձրակարգ պոլիմերային արևային մարտկոցների արտադրության համար․ պետք է նվազեցնել ծախսերը, մեծացվի էֆեկտիվությունը և այլն ։
Ծանոթագրություններ
Կատեգորիա:Արեգակնային էներգիա
Աննա Ռոսա Տորներո
Աննա Ռոսա Տորներո (Ana Rosa Tornero, ), բոլիվիացի գրող, լրագրող, ուսուցիչ, սոցիալական բարեփոխիչ և ֆեմինիստ, Բոլիվիայի առաջին ֆեմինիստական կազմակերպության հիմնադիրներից։ Բոլիվիայում հրատարակել է առաջին ֆեմինիստական ամսագիրը։
Կենսագրություն
Աննա Ռոսա Տորներոն ծնվել է 1907 թվականին, Բոլիվիայում ։ 1920-ական թվականների սկզբից ղեկավարել է Կոչաբամբայի և Լա Պասի դպրոցները, եղել գրականության և փիլիսոփայության ուսուցիչ ։ Միաժամանակ եղել է El Norte թերթի խմբագիրը, հետագայում նաև՝ El Diario de La Paz թերթի խմբագիրը ։ 1922 թվականի օգոստոսին Աննա Ռոսա Տորներոն Լա Պասում հրատարակել է Ideal Femenino առաջին ֆեմինիստական ամսագիրը ։ 1920-ական թվականներին ամուսնացել է Ռոբերտո Բիլբաո լա Վիեխայի հետ։ Նրանք ունեցել են որդի՝ Ռոբերտոն, որը նույնպես եղել է ուսուցիչ ։
1923 թվականին Մարիա Սանչես Բաստամանտեն Բոլիվիայում կազմավորել է առաջին ֆեմինիստական El Ateneo Femenino խումբը` քաղաքացիական և քաղաքական հավասարության հասնելու, ինչպես նաև իրենց գեղարվեստական աճի համար։ Խմբի անդամները արվեստագետներ, լրագրողներ, ուսուցիչներ և գրողներ էին, այդ թվում՝ Լետիսիա Անտեսանա դե Ալբերտին, Էլվիրա Բենգուրիան, Ֆիդելիա Կոռալ դե Սանչեսը, Մարինա Լիխերոն (որը հետագայում ամուսնացել է Բետաչինիի հետ), Խուլիա Ռեյես Օրտիս դե Կանյեդոն, Էմա Ալինա Պալֆրեյը, Էմմա Պերես դե Կարվախալը, Մարիա Խոսեֆա Սաավեդրան, Անա Ռոսա Տորներո դե Բիլբաո լա Վիեխան, Անա Ռոսա Վասկեսը և Էտելվինա Վիլանուևա Սաավեդրան։ Նրանք ստեղծեցին իրենց սեփական "Eco Femenino" ամսագիրը։ Ստեղծման օրվանից Տորներոն վարել է տպագիր գրական նյութերի և ֆեմինիզմի վերաբերյալ հոդվածները ։
1920-ականներին մի խումբ մտավորականներ ստեղծեցին La Brasa կոչվող խումբը՝ ուսումնասիրելու ամերիկանիզմի հայեցակարգը։ Այն ի սկզբանե ձևավորվեց Արգենտինայի Սանտիագո դել Էստերո քաղաքում։ Տորներոն Ամերիկայի ժողովրդական հեղափոխական դաշինքի (APRA) անդամ էր, որը նմանատիպ նպատակներ ուներ և կենտրոնացած էր հողային բարեփոխումների, բնիկների իրավունքների և մշակութային պահպանման վրա։ La Brasa խմբի անդամները Տորներոյին 1928 թվականին հրավիրեցին Սանտիագո դել Էստերո և Լա Բանդա քաղաքներ՝ մասնակցելու գրական ընթերցումների ։ 1929 թվականին El Ateneo Femenino խումբը Լա Պասում կազմակերպեց առաջին ֆեմինիստական կոնգրեսը ։ Տորներոն Կոնգրեսի առաջնորդներից մեկն էր։ Հանդիպման վերջում ընդունված օրակարգը վերաբերում էր քաղաքացիական, տնտեսական և քաղաքական ազատականացմանը, մասնավորապես` անձը հաստատող փաստաթուղթ ունենալուն, գույքի տնօրինմանը, ծնողների հավասարությանն ու գրագետ կանանց քվեարկելու իրավունքին ։
Ծանոթագրություններ
Կատեգորիա:Բոլիվիացի կին գրողներ Կատեգորիա:Բոլիվիացի ֆեմինիստներ Կատեգորիա:Բոլիվիացի լրագրողներ Կատեգորիա:Կանանց իրավունքների իրավապաշտպաններ
Wisemen
«Wisemen», բրիտանացի երաժիշտ Ջեյմս Բլանտի առաջին ալբոմի՝ Back To Bedlam-ի երկրորդ սինգլ։ Սինգլը թողարկվել է 2005 թվականի մարտի 7-ին։ Մեծ Բրիտանիայի չարթերում սինգլը զբաղեցրեց 44-րդ հորիզոնականը։
CD1
=== CD2 ===
Ծանոթագրություններ
Կատեգորիա:2005 սինգլներ Կատեգորիա:Ջեյմս Բլանտի երգեր
Կարմիր խաչի միջազգային կոմիտե
Կարմիր խաչի միջազգային կոմիտե (ԿԽՄԿ), մարդասիրական կազմակերպություն, որը հիմնադրվել է 1863 թվականի հունիսի 24-ին Ժնևում և հանդիսանում է Նոբելյան մրցանակի եռակի դափնեկիր։ 1949 թվականի Ժնևյան չորս կոնվենցիաների և 1977 ու 2005 թվականների դրանց լրացուցիչ արձանագրությունների (Արձանագրություն 1, Արձանագրություն 2) անդամ երկրները (ներքոստորագրյալները) ԿԽՄԿ-ին տվել են միջազգային և ներքին զինված հակամարտությունների տուժածների պաշտպանության մանդատ։ Այդ տուժածների թվին են պատկանում պատերազմի արդյունքում վիրավորվածները, բանտարկյալները (ռազմագերիներ), տեղահանվածները, քաղաքացիական անձինք և այլ ոչ կոմբատանտներ ։
ԿԽՄԿ-ն Կարմիր խաչի և Կարմիր մահիկի միջազգային ֆեդերացիայի և 189 ազգային միությունների հետ միասին հանդիսանում է Կարմիր խաչի և Կարմիր մահիկի միջազգային շարժման մի մասը ։ Այն շարժման ամենահին և ամենապատվավոր կազմակերպությունն է, որն աշխարհում ամենալայն ճանաչումն ունեցող կազմակերպություններից է և երեք անգամ՝ 1917, 1944 և 1963 թվականներին, արժանացել է Նոբելյան մրցանակի ։
Ի սկզբանե ԿԽՄԿ-ն բաղկացած էր 5 անդամներից, ովքեր Ժնևի ազդեցիկ ընտանիքների ներկայացուցիչներ էին։ Նրանք կազմակերպեցին կոնֆերանս, որի ընթացքում ներկայացրեցին իրենց առաջարկները։ Դրանով էլ դրվեց Կարմիր խաչի և Կարմիր մահիկի միջազգային շարժման հիմքը։
Սոլֆերինո, Անրի Դյունան և ԿԽՄԿ-ի հիմնադրում
1863 թվականի փետրվարի 9-ին Դյունանը հիմնադրեց «Հնգյակի կոմիտե»-ն (Ժնևի չորս այլ հայտնի ընտանիքների ներկայացուցիչների հետ միասին)` որպես «Ժնևյան հասարակությունը հանուն հանրային բարեկեցության» հետազոտական հանձնաժողով ։ Նրանց նպատակն էր ուսումնասիրել Դյունանի գաղափարների իրագործելիությունը և դրանց հնարավոր իրագործման վերաբերյալ կազմակերպել միջազգային համաժողով։ Դյունանից բացի այս կոմիտեի մյուս անդամներն էին՝ «Ժնևյան հասարակությունը հանուն հանրային բարեկեցության» հանձնաժողովի նախագահ և իրավաբան Գյուստավ Մուանիեն, բժիշկ Լուի Ապպիան, ով ուներ ռազմադաշտում աշխատանքի հսկայական փորձ, Ապպիայի ընկեր և գործընկեր Թեոդոր Մոնյուան, ով Ժնևի Հիգիենայի և առողջության հանձնաժողովից էր և Շվեյցարիայի բանակի հանրահայտ գեներալ Գիյոմ Անրի Դյուֆուրը։ Ութ օր անց հնգյակը որոշեց վերանվանել հանձնաժողովը՝ «Վիրավորներին օգնության միջազգային կոմիտե»։ 1863 թվականի հոկտեմբերի 26-29-ին հանձնաժողովի կողմից Ժնևում կազմակերպվեց միջազգային կոնֆերանս, որի նպատակն էր զարգացնել ռազմադաշտում բժշկական ծառայությունների որակը։ Կոնֆերանսին մասնակցեցին 36 անձինք՝ ազգային կառավարությունների 18 պաշտոնական պատվիրակներ, ոչ կառավարական կազմակերպությունների 6 պատվիրակներ, 7 ոչ պաշտոնական օտարերկրյա պատվիրակներ և Միջազգային կոմիտեի 5 անդամները։ Պաշտոնական պատվիրակների կողմից ներկայացվող պետությունները և թագավորություններն էին Բադենը, Բավարիան, Ֆրանսիան, Բրիտանիան, Հանովերը, Իտալիան, Հեսսենը, Նիդերլանդները, Ավստրիան, Պրուսիան, Ռուսաստանը, Սաքսոնիան, Շվեդիան և Իսպանիան։ 1863 թվականի հոկտեմբերի 29-ին ընդունված կոնֆերանսի վերջնական բանաձևերի շարքում էին հետևյալները.
Ընդամենը մեկ տարի անց շվեյցարական կառավարությունը հրավիրեց եվրոպական մյուս երկրների, ինչպես նաև ԱՄՆ-ի, Բրազիլիայի և Մեքսիկայի կառավարություններին մասնակցելու միջազգային դիվանագիտական կոնֆերանսին։ 16 երկրներ Ժնև ուղարկեցին 26 պատվիրակների։ 1864 թվականի օգոստոսի 22-ին կոնֆերանսն ընդունեց ժնևյան առաջին կոնվենցիան՝ «Ռազմադաշտում վիրավորվածների վիճակի բարելավման մասին»։ 12 պետությունների և թագավորությունների ներկայացուցիչներ ստորագրեցին կոնվենցիան. Բադեն, Բելգիա, Դանիա, Ֆրանսիա, Հեսսեն, Իտալիա, Նիդերլանդներ, Պորտուգալիա, Պրուսիա, Շվեյցարիա, Իսպանիա, Վյուրտեմբերգ։ Կոնվենցիան ներառում էր 10 հոդվածներ, որոնք առաջին անգամ իրավաբանորեն երաշխավորում էին վիրավոր զինվորների պաշտպանությունը և սննդով ապահովումը, ռազմադաշտում բժշկական անձնակազմի առկայությունը և զինված հակամարտություններում մարդասիրական առանձնահատուկ հաստատությունների ձևավորումը։ Ավելին, կոնվենցիան սահմանում էր Միջազգային կոմիտեի կողմից ազգային միությունների ճանաչման երկու հիմնական պահանջ.
Ժնևյան առաջին կոնվենցիայի ընդունումից անմիջապես հետո Բելգիայում, Դանիայում, Ֆրանսիայում, Օլդենբուրգում, Պրուսիայում, Իսպանիայում և Վյուրտեմբերգում ստեղծվեցին առաջին ազգային միությունները։ 1864 թվականին Լուի Ապպիան և հոլանդական բանակի կապիտան Շառլ վան դե Վելդեն դարձան զինված հակամարտությունների ընթացքում Կարմիր խաչի խորհրդանիշի ներքո աշխատող առաջին անկախ և չեզոք պատվիրակները։ Երեք տարի անց՝ 1867 թվականին, գումարվեց Պատերազմում վիրավորվածների բուժօգնության ազգային միությունների առաջին միջազգային կոնֆերանսը։ Նույն թվականին Անրի Դյունանը ստիպված էր հայտարարել իր սնանկության մասին, որի պատճառը Ալգերիայում ունեցած գործածարար անհաջողությունները և մասամբ նաև կոմիտեի անխոնջ գործունեության ընթացքում իր սեփական գործերի նկատմամբ հետաքրքրության կորուստն էր։ Դյունանի գործերի շուրջ պտտվող բանավեճերը, հասարակության բացասական վերաբերմունքը, Գյուստավ Մուանիեի հետ կոնֆլիկտը հանգեցրեցին նրան, որ Դյունանը հեռացվեց քարտուղարի և կոմիտեի անդամի պաշտոններից։ Նա մեղադրվեց կեղծ սնանկության մեջ և ստացավ իր ձերբակալման օրդերը։ Այդպիսով, նա ստիպված էր լքել Ժնևը և այլևս երբեք չէր կարող վերադառնալ իր հայրենի քաղաք։ Հետագա տարիներին ազգային միություններ ստեղծվեցին Եվրոպայի գրեթե բոլոր երկրներում։ 1876 թվականին կոմիտեն վերանվանվեց՝ «Կարմիր խաչի միջազգային կոմիտե»՝ պաշտոնական անվանում առ այսօր։ Հինգ տարի անց Կլարա Բարտոնի ջանքերով ստեղծվեց Ամերիկյան Կարմիր խաչը։ Բազմաթիվ երկրներ ստորագրեցին Ժնևյան կոնվենցիան։ Կարճ ժամանակահատվածում Կարմիր խաչը ձեռք բերեց մեծ հզորություն՝ որպես միջազգայնորեն հարգված շարժում, և ազգային միությունները դարձան կամավորական աշխատանքի աճող հանրաճանաչություն ունեցող վայր։ Երբ 1901 թվականին հանձնվեց Նոբելյան առաջին մրցանակը, Նորվեգական նոբելյան կոմիտեն որոշում ընդունեց համատեղ մրցանակ շնորհել Անրի Դյունանին և Ֆրեդերիկ Պասսիին՝ որպես միջազգային առաջատար խաղաղասերներ։ Մրցանակի պատվից առավել դարձավ Կարմիր խաչի միջազգային կոմիտեի պաշտոնական շնորհավորանքը, որում մատնանշվում էր Դյունանի վերականգնումը և Կարմիր խաչի հիմնադրման գործում նրա առանցքային դերը։ Անրի Դյունանը մահացավ 9 տարի անց շվեյցարական առողջարանային փոքրիկ քաղաքում։ Դրանից ընդամենը երկու ամիս առաջ մահացել էր նրա վաղեմի հակառակորդ Գյուստավ Մուանիեն, ով կոմիտեի պատմության մեջ մնաց որպես դրա՝ երբևէ ամենաերկար գործող նախագահ։
1906 թվականին 1864 թվականի Ժնևյան կոնվենցիան առաջին անգամ վերանայվեց։ Մեկ տարի անց Հաագայի 10-րդ կոնվենցիան, որն ընդունվել էր Հաագայում միջազգային խաղաղության երկրորդ համաժողովի ժամանակ, ընդլայնեց Ժնևյան կոնվենցիայի շրջանակը՝ ավելացնելով ծովային պատերազմները։ Մինչև Առաջին համաշխարհային պատերազմի սկիզբը՝ 1914 թվական, կոմիտեի հիմնադրումից և Ժնևյան առաջին կոնվենցիայի ընդունումից 50 տարի անց ամբողջ աշխարհում արդեն առկա էին 45 ազգային օգնության միություններ։ Շարժումը Եվրոպայից և Հյուսիսային Ամերիկայից տարածվել էր մինչև Կենտրոնական և Հարավային Ամերիկա (Արգենտինա, Բրազիլիա, Չիլի, Պերու, Էլ Սալվադոր, Ուրուգվայ, Վենեսուելա), Ասիա (Չինաստանի հանրապետություն, Ճապոնիա, Կորեա, Սիամ) և Աֆրիկա (Հարավային Աֆրիկա)։
Առաջին համաշխարհային պատերազմ
Առաջին համաշխարհային պատերազմի պոռթկմանը զուգընթաց ԿԽՄԿ-ն բախվեց հսկայան մարտահրավերների, որոնք այն կարող էր հաղթահարել միայն Կարմիր խաչի ազգային միությունների հետ սերտ համագործակցության միջոցով։ Կարմիր խաչի բուժքույրերը աշխարհի տարբեր ծայրերից համախմբվել էին պատերազմի մասնակից երկրներին բժշկական աջակցություն ցուցաբերելու նպատակով։ 1914 թվականի հոկտեմբերի 15-ին՝ պատերազմի մեկնարկից անմիջապես հետո ԿԽՄԿ-ն ստեղծեց Պատերազմի ռազմագերիների միջազգային գործակալությունը, որը մինչև 1914 թվականի ավարտն ուներ շուրջ 1200 հիմնականում կամավոր անդամներ։ Մինչև պատերազմի ավարտը գործակալությունը փոխանցեց շուրջ 20 միլիոն նամակներ և հաղորդագրություններ, 1,9 միլիոն ծանրոցներ և մոտ 18 միլիոն շվեյցարական ֆրանկ տուժած բոլոր երկրների ռազմագերիների համար։ Ավելին, գործակալության միջամտության շնորհիվ շուրջ 200 000 ռազմագերիներ փոխանակվեցին պատերազմող կողմերի միջև, ազատվեցին գերությունից և վերադարձան իրենց հայրենիք։ Գործակալության կազմակերպական քարտացուցակը 1914-1923 թվականների ընթացքում կուտակել է շուրջ 7 միլիոն գրառումներ. յուրաքանչյուր քարտ ներկայացնում է մի ռազմագերու կամ անհետ կորած անձի։ Քարտային ինդեքսի շնորհիվ նույնականացվեցին շուրջ 2 միլիոն ռազմագերիներ, որի շնորհիվ կապ հաստատվեց նրանց ընտանիքների հետ։ Ամբողջական նույնականացումը ներկայումս ԿԽՄԿ-ի կողմից հանձնված է ցուցադրման Ժնևում Միջազգային կարմիր խաչի և Կարմիր մահիկի թանգարանում։ Դրա հասանելիության իրավունքը առ այսօր խստորեն սահմանափակված է ԿԽՄԿ-ի կողմից։
Ամբողջ պատերազմի ընթացքում ԿԽՄԿ-ն դիտարկել է պատերազմող կողմերի գործողությունների համապատասխանությունը 1907 թվականի Ժնևյան կոնվենցիաների վերանայումներին և հետագայում արձանագրված խախտումները հանձնել է համապատասխան երկրին։ Երբ այս պատերազմում պատմության մեջ առաջին անգամ գործածվեցին քիմիական զենքեր, ԿԽՄԿ-ն վճռականորեն բողոքեց պատերազմի վարման այս նոր ձևի դեմ։ Անգամ Ժնևյան կոնվենցիաների կողմից մանդատի բացակայության պայմաններում ԿԽՄԿ-ն փորձեց մեղմել քաղաքացիական հասարակության տառապանքները։ Այն տարածաշրջաններում, որոնք պաշտոնապես գտնվում էին շրջափակման մեջ, Հաագայի 1907 թվականի «Ցամաքում պատերազմի օրենքներ և սովորույթներ» կոնվենցիայի հիմքով ԿԽՄԿ-ն կարող էր աջակցություն ցույց տալ քաղաքացիական հասարակությանը։ Այս կոնվենցիան ևս պատերազմի ռազմագերիների օգտին աշխատելու իրավական հիմք էր ԿԽՄԿ-ի համար։ Սա, ի լրումն ռազմագերիների միջազգային գործակալության գործունեությանը, ներառում էր հսկման այցելություններ ռազմագերիների ճամբարներ։ Մինչև պատերազմի ավարտը ԿԽՄԿ-ի 41 պատվիրակներ այցելեցին շուրջ 524 ճամբարներ ամբողջ Եվրոպայում։
1916-1918 թվականների ընթացքում ԿԽՄԿ-ն հրատարակեց ռազմագերիների ճամբարների տեսարաններով բազմաթիվ փոստային բացիկներ։ Նկարները ներկայացնում էին ռազմագերիների ամենօրյա գործողությունները, այդ թվում՝ նամակների փոխանցումը ընտանիքներին։ ԿԽՄԿ-ի նպատակն էր ռազմագերիների ընտանիքներին տալ ինչ-որ հույս և թեթևացնել նրանց անորոշությունն իրենց սիրելիների ճակատագրի վերաբերյալ։ Պատերազմի ավարտից հետո ԿԽՄԿ-ն կազմակերպեց շուրջ 420 000 ռազմագերիների վերադարձը հայրենիք։ 1920 թվականին հայրենադարձման խնդիրը փոխանցվեց նոր հիմնադրված Ազգերի լիգային, որը նորվեգացի դիվանագետ և գիտնական Ֆրիտյոֆ Նանսենին նշանակեց «Պատերազմի ռազմագերիների հայրենադարձման գերագույն հանձնակատար»։ Նրա իրավական մանդատը հետագայում ընդլայնվեց՝ ներառելով պատերազմի փախստականներին և տեղահանված անձանց, և նրա գրասենյակը դարձավ Ազգերի լիգայի «Փախստականների գերագույն հանձնակատարի» գրասենյակ։ Նանսենը, ով ստեղծեց Նանսենյան անձնագիրը քաղաքացիություն չունեցող փախստականների համար և 1922 թվականին արժանացավ Խաղաղության Նոբելյան մրցանակի, որպես իր տեղակալներ նշանակեց ԿԽՄԿ-ի երկու պատվիրակների։
Պատերազմի ավարտից մեկ տարի առաջ՝ 1917 թվականին, ԿԽՄԿ-ն պատերազմական շրջանում իր կատարած ակնառու աշխատանքի համար արժանացավ Խաղաղության Նոբելյան մրցանակի։ 1914-1918 թվականների ընթացքում դա շնորհված միակ Նոբելյան մրցանակն էր։ 1923 թվականին կոմիտեն ընդունեց անդամների ընտրման քաղաքականության մեջ կատարված փոփոխությունը։ Մինչ այդ միայն Ժնևի քաղաքացիները կարող էին ընտրվել որպես կոմիտեի անդամներ։ Այս սահմանափակումը սկսեց ընդգրկել Շվեյցարիայի քաղաքացիներին։ Որպես Առաջին համաշխարհային պատերազմի ուղղակի հետևանք 1925 թվականին ընդունվեց Ժնևյան կոնվենցիայի լրացուցիչ արձանագրություն, որն արգելում էր խեղդող կամ թունավոր գազերի և կենսաբանական նյութերի գործածումը որպես զենք։ 4 տարի անց նախնական կոնվենցիան վերանայվեց և ստեղծվեց Ժնևյան երկրորդ կոնվենցիան։ Առաջին համաշխարհային պատերազմի իրադարձությունները և ԿԽՄԿ-ի համապատասխան գործողությունները զգալիորեն ընդլայնեցին կոմիտեի հեղինակությունը և ազդեցությունը միջազգային համայնքում ու նպաստեցին դրա իրավասությունների ընդլայնմանը։
Դեռևս 1934 թվականին Կարմիր խաչի միջազգային կոնֆերանսի կողմից ընդունվեց զինված հակամարտությունների ընթացքում քաղաքացիական հասարակության պաշտպանության լրացուցիչ կոնվենցիայի ստեղծման առաջարկը։ Դժբախտաբար, շատ կառավարություններ հետաքրքրված չէին այս կոնվենցիայով, և դրա ուժի մեջ մտնելը կանխվեց մինչև Երկրորդ համաշխարհային պատերազմի սկիզբը։
Չակոյի պատերազմ
Միջպատերազմական շրջանում Բոլիվիան և Պարագվայը վիճում էին Գրան Չակոյի սեփականության շուրջ։ Վերջինս այդ երկու պետությունների միջև գտնվող անապատային տարածք է։ 1932 թվականին վիճաբանությունը վերաճեց լայնամասշտաբ հակամարտության։ Պատերազմի ընթացքում ԿԽՄԿ-ն այցելեց 18 000 բոլիվացի ռազմագերիների և 2 500 պարագվայցի կալանավորների։ ԿԽՄԿ-ի օգնությամբ երկու երկրները բարելավեցին ռազմագերիների կեցության պայմանները ։
Երկրորդ համաշխարհային պատերազմ
Երկրորդ համաշխարհային պատերազմի ընթացքում Կարմիր խաչի դերակատարության ամենավստահելի առաջնային աղբյուրը «Երկրորդ համաշխարհային պատերազմի ընթացքում (սեպտեմբերի 1, 1939 - հունիսի 30, 1947) Կարմիր խաչի միջազգային կոմիտեի գործողությունների մասին զեկույցի» երեք հատորներն են՝ գրված հենց ԿԽՄԿ-ի կողմից ։
Երկրորդ համաշխարհային պատերազմի ընթացքում ԿԽՄԿ-ի աշխատանքի իրավական հիմքը Ժնևյան կոնվենցիայի 1929 թվականի վերանայումն էր։ Կոմիտեի գործողությունները նման էին Առաջին համաշխարհային պատերազմի տարիներին դրա իրականացրած աշխատանքին. ռազմագերիների ճամբարներ այցելություն և դիտարկում, քաղաքացիական հասարակությանն աջակցության կազմակերպում, ռազմագերիների և անհետ կորած անձանց վերաբերյալ հաղորդագրությունների փոխանակման կազմակերպում։ Մինչև պատերազմի ավարտը 179 պատվիրակներ 41 երկրներում իրագործեցին ռազմագերիների ճամբարների 12 750 այցելություն։ Պատերազմի ռազմագերիների կենտրոնական տեղեկատվական գործակալությունը ուներ 3 000 աշխատակիցներ, վարում էր 45 միլիոն նույնականացման քարտեր և դրա միջոցով փոխանակվել են շուրջ 120 միլիոն հաղորդագրություններ։ Միակ հիմնական խոչընդոտն այն էր, որ նացիստների կողմից վերահսկվող գերմանական Կարմիր խաչը հրաժարվեց համագործակցել Ժնևի հետ՝ արձանագրելով այնպիսի կոպիտ խախտումներ, ինչպիսիք էին Գերմանիայից հրեաների արտաքսումը և համակենտրոնացման ճամբարներում գերմանական կառավարության կողմից իրագործվող մասսայական սպանությունները։ Ավելին, հակամարտության երկու այլ հիմնական կողմեր՝ Սովետական Միությունը և Ճապոնիան, չէին հանդիսանում 1929 թվականի Ժնևյան կոնվենցիաների անդամներ և իրավաբանորեն պարտադրված չէին հետևելու դրանց կանոններին։
Շվեյցարացի պատմաբան Ժան-Կլոդ Ֆավեզը, ով 8 տարի վարել է Կարմիր խաչի գրառումները, ասում է, որ չնայած մինչև 1942 թվականի նոյեմբերը Կարմիր խաչը տեղյակ էր հրեաների ոչնչացման վերաբերյալ նացիստների պլանների մասին և անգամ քննարկել էր դրանք ԱՄՆ-ի իշխանությունների հետ, այն ոչինչ չարեց հասարակությանը տեղեկացնելու ուղղությամբ՝ պահպանելով լռություն անգամ եվրոպական խմբերի խնդրանքների պայմաններում ։
Քանի որ Կարմիր խաչը հիմնադրվել էր Ժնևում և մեծ մասամբ ֆինանսավորվում էր շվեյցարական կառավարության կողմից, այն չափազանց զգայուն էր պատերազմի շրջանում շվեյցարական մոտեցումների և քաղաքականության նկատմամբ։ 1942 թվականի հոկտեմբերին Շվեյցարիայի կառավարությունը և Կարմիր խաչի խորհրդի անդամները վետո կիրառեցին Կարմիր խաչի խորհրդի որոշ անդամների՝ նացիստների կողմից քաղաքացիների հետապնդումների դատապարտման վերաբերյալ ներկայացված առաջարկի նկատմամբ։ Մինչև պատերազմի ավարտը մնացած ժամանակահատվածում Կարմիր խաչը Շվեյցարիայից ստացավ համապատասխան ցուցումներ նացիստների հետ առճակատման, նրանց դիմադրելու քայլերից խուսափելու վերաբերյալ ։
1945 թվականի մարտին ԿԽՄԿ-ի նախագահ Յակոբ Բուրկհարդը Նացիստական Գերմանիայի գեներալ Էրնստ Կալտենբրունների կողմից հաղորդագրություն ստացավ, որով ընդունվում էր ԿԽՄԿ-ի պատվիրակներին համակենտրոնացման ճամբարներ այցելության թույլտվության վերաբերյալ պահանջը։ Այս համաձայնությունը ուներ պայման՝ այդ պատվիրակները պետք է մնային ճամբարներում մինչև պատերազմի ավարտը։ 10 պատվիրակներ, նրանց շարքում Լուի Հեֆլիգերը (Մաութհաուզեն-Գուսեն համակենտրոնացման ճամբար), Փոլ Դյունանը (Թերեզինի համակենտրոնացման ճամբար) և Վիկտոր Մաուրերը (Դախաու համակենտրոնացման ճամբար), ընդունեցին այս պայմանը և այցելեցին ճամբարներ։ Լուի Հեֆլիգերը կանխեց Մաութհաուզեն-Գուսենի ուժային վերաբնակեցումը կամ պայթեցումը՝ ամերիկյան զորքերին նախազգուշացնելու միջոցով։ Դրա արդյունքում նա փրկեց շուրջ 60 000 կալանավորների։ Նրա գործողությունները դատապարտվեցին ԿԽՄԿ-ի կողմից, քանի որ դրանք դիտվեցին որպես սեփական նախաձեռնությամբ լիազորությունների չարաշահում և ԿԽՄԿ-ի չեզոքության վտանգում։ Միայն 1990 թվականին նրա հեղինակությունը վերջապես վերականգնվեց ԿԽՄԿ-ի նախագահ Կորնելիո Սումարուգայի կողմից։
1944 թվականին ԿԽՄԿ-ն ստացավ իր երկրորդ Խաղաղության Նոբելյան մրցանակը։ Ինչպես և Առաջին աշխարհամարտի տարիներին, այս անգամ ևս այն ստացավ 1939-1945 թվականներին տրված միակ խաղաղության մրցանակը։ Պատերազմի ավարտին ԿԽՄԿ-ն սկսեց համագործակցել Կարմիր Խաչի ազգային միությունների հետ առավել տուժած երկրներին աջակցություն ցուցաբերելու հարցում։ 1948 թվականին կոմիտեն հրատարակեց պատերազմական շրջանի (սեպտեմբերի 1, 1939 - հունիսի 30, 1947) իր գործողությունների մասին պատմող զեկույց։ 1996 թվականի հունվարից ԿԽՄԿ-ի այս շրջանի արխիվները բաց են գիտական և հասարակական ուսումնասիրությունների համար։
Երկրորդ համաշխարհային պատերազմից հետո
1949 թվականի օգոստոսի 12-ին ընդունվեցին գոյություն ունեցող երկու Ժնևյան կոնվենցիաների վերանայումները։ «Ծովում զինված ուժերի վիրավոր, հիվանդ և նավաբեկության ենթարկված անդամների վիճակի բարելավման վերաբերյալ» լրացուցիչ կոնվենցիան, որը ներկայումս կոչվում է Ժնևյան երկրորդ կոնվենցիա, անցավ Ժնևյան կոնվենցիայի հովանու ներքո՝ որպես 1907 թվականի Հաագայի 10-րդ կոնվենցիայի իրավահաջորդ։ 1929 թվականի Ժնևյան կոնվենցիան պատմական տեսանկյունից պետք է որ համարվեր Ժնևյան երկրորդ կոնվենցիան, քանի որ այն ձևակերպվել էր Ժնևում, սակայն 1949 թվականից հետո այն հայտնի դարձավ որպես Ժնևյան երրորդ կոնվենցիա, քանի որ ժամանակագրության տեսանկյունից այն ընդունվել էր Հաագայի կոնվենցիայից հետո։ Ի պատասխան Երկրորդ աշխարհամարտի փորձառությանը՝ ընդունվեց Ժնևյան չորրորդ կոնվենցիան՝ «Քաղաքացիական անձանց պաշտպանություն պատերազմի ժամանակ»։ 1977 թվականի հունիսի 8-ի լրացուցիչ արձանագրությունները նախատեսված էին կոնվենցիաները այնպիսի ներքին հակամարտությունների նկատմամբ կիրառելի դարձնելու համար, ինչպիսիք են քաղաքացիական պատերազմները։ Այսօր չորս կոնվենցիաները, ինչպես նաև դրանց լրացուցիչ արձանագրությունները ներառում են ավելի քան 600 հոդվածներ և 1864 թվականի առաջին կոնվենցիայի համեմատ արձանագրում են ուշագրավ ընդլայնում։
ԿԽՄԿ-ն իր հարյուրամյակի տոնման տարում՝ 1963 թվականին, Կարմիր խաչի միությունների միջազգային լիգայի հետ միասին արժանացավ իր երրորդ Խաղաղության Նոբելյան մրցանակին։ 1993 թվականից ոչ շվեյցարացի անձանց թույլատրվում է ծառայել որպես կոմիտեի արտասահմանյան պատվիրակներ։ Իսկապես, այդ ժամանակից սկսած Շվեյցարիայի քաղաքացիություն չունեցող անձանց մասնաբաժինը աշխատակազմում աճել է մինչև 35%։
1990 թվականի հոկտեմբերի 16-ին ՄԱԿ-ի գլխավոր ասամբլեան որոշեց ԿԽՄԿ-ին շնորհել իր նիստերի և ենթահանձնաժողովի հանդիպումների դիտորդի կարգավիճակ՝ մասնավոր կազմակերպությանը շնորհված առաջին դիտորդի կարգավիճակը։ 1993 թվականի մարտի 19-ին Շվեյցարիայի կառավարության հետ ստորագրված համաձայնությունը հաստատեց արդեն երկար ժամանակ գործող՝ Շվեյցարիայի հնարավոր միջամտությունից կոմիտեի լիարժեք անկախության քաղաքականությունը։ Համաձայնությունը պաշտպանում է Շվեյցարիայում ԿԽՄԿ-ի սեփականության, այդ թվում՝ գլխամասային գրասենյակի և արխիվի, դրամաշնորհների անդամների և աշխատակազմի իրավաբանական իմունիտետի անձեռնմխելիությունը, ԿԽՄԿ-ին բոլոր տեսակի հարկերից և վճարներից ազատումը, երաշխավորում է ապրանքների, ծառայությունների և գումարի անվտանգ ու առանց մաքսերի փոխանցումը, ապահովում է ԿԽՄԿ-ին ապահով հաղորդակցման առավելություններով այնպես, ինչպես արտասահմանյան դեսպանություններին, դյուրացնում է Շվեյցարիա կոմիտեի մուտքը և ելքը։
ԿԽՄԿ-ն շարունակեց իր գործողությունները 1990-ական թվականների ընթացքում։ Այն խախտեց իր սովորութային լրատվամիջոցային լռությունը, երբ 1994 թվականին դատապարտեց Ռուանդայի ցեղասպանությունը։ Այն պայքարեց 1995 թվականին Սրեբրենիցայի ներսում և դրա շուրջ տեղի ունեցող հանցագործությունների կանխման համար, սակայն ընդունեց, որ. «Մենք պետք է գիտակցենք, որ չնայած քաղաքից ուժով արտաքսվող քաղաքացիներին օգնելու մեր ջանքերին և այնտեղ մեր գործընկերների անձնազոհությանը, ԿԽՄԿ-ի ազդեցությունը ողբերգության բացահայտման գործում խիստ սահմանափակ էր» ։ Այն ևս մեկ անգամ հայտարարությամբ հանդես եկավ 2007 թվականին՝ դատապարտելով Բիրմայի ռազմական կառավարության կողմից մարդու իրավունքների լուրջ խախտումները, որոնք ներառում էին հարկադիր աշխատանք, սովամահություն, տղամարդկանց, կանանց և երեխաների սպանություններ ։
Հոլոքոստ
1995 թվականին մասնակցելով Օսվենցիմի համակենտրոնացման ճամբարի ազատագրման հիշատակի արարողությանըէ ԿԽՄԿ-ի նախագահ Կորնելիո Սումարուգան ձգտում է ցույց տալ, որ կազմակերպությունը լիովին տեղյակ է Հոլոքոստի վտանգավորության և դրա մասին հիշատակը կենդանի պահելու անհրաժեշտության վերաբերյալ՝ նպատակ ունենալով կանխել նմանատիպ դեպքի կրկնման ցանկացած հնարավորություն։ Նա հարգանքի տուրք մատուցեց բոլոր նրանց, ովքեր տառապել կամ կորցրել են կյանքը պատերազմի ընթացքում և հրապարակավ ափսոսանք հայտնեց համակենտրոնացման ճամբարներում զոհվածների նկատմամբ Կարմիր խաչի կողմից նախկինում թույլ տրված սխալների և թերությունների համար ։
2002 թվականին ԿԽՄԿ-ն պաշտոնապես ընդգծեց դասերը, որ կազմակերպությունը քաղել էր այդ ձախողումից.
Օսվենցիմի ազատագրման 60-րդ տարելիցի կապակցությամբ 2005 թվականի հունվարի 27-ին ԿԽՄԿ-ի կողմից արված պաշտոնական հայտատության մեջ ասվում է.
Բնութագիր
ԿԽՄԿ-ի նախնական նշանաբանն էր «Բարեգործություն պատերազմի ընթացքում» (ֆրանս.՝ Inter Arma Caritas)։ Այն պահպանել է այս նշանաբանը, մինչդեռ Կարմիր խաչի մյուս կազմակերպությունները ընդունել են իրենց սեփականը։ Քանի որ Ժնևը տեղակայված է Շվեյցարիայի ֆրանսախոս հատվածում, ԿԽՄԿ-ն հայտնի է նաև իր նախնական ֆրանսերեն անվամբ՝ Comité international de la Croix-Rouge (CICR): Այնուամենայնիվ, ԿԽՄԿ-ն ունի չորս պաշտոնական լեզուներ՝ արաբերեն, ֆրանսերեն, անգլերեն և իսպաներեն։ ԿԽՄԿ-ի պաշտոնական խորհրդանիշը սպիտակ ֆոնով կարմիր խաչն է (Շվեյցարիայի դրոշի շրջված տարբերակ), որի շրջագծով գրված են «Ժնևի միջազգային կոմիտե» (ֆրանս.՝ COMITÉ INTERNATIONAL GENÈVE) բառերը։
Չեզոք և բազմազանությանն ապավեն (անգլ.՝ Neutrality and Embracing the diversity)
Ժնևյան կոնվենցիայի ներքո Կարմիր խաչի, Կարմիր մահիկի և Կարմիր բյուրեղի խորհրդանշաններն ապահովում են ռազմաբժշկական ծառայությունների ու օգնության աշխատողների պաշտպանությունը զինված հակամարտությունների ժամանակ և պետք է առկա լինեն մարդասիրական և բժշկական տրանսպորտային միջոցների ու շինությունների վրա։ Բնօրինակ խորհրդանշանը՝ սպիտակ ֆոնի վրա կարմիր խաչը, իրենից ներկայացնում է չեզոք Շվեյցարիայի դրոշի հակառակ տարբերակը։ Այն հետագայում համալրվեց մյուս երկու խորհրդանշաններով՝ Կարմիր մահիկ և Կարմիր բյուրեղ։ Կարմիր մահիկը ներդրվեց Օսմանյան կայսրության կողմից ռուս-թուրքական պատերազմի ժամանակ, իսկ Կարմիր բյուրեղը՝ 2005 թվականին կառավարությունների կողմից՝ որպես լրացուցիչ խորհրդանշան, որը զերծ կլինի որևէ ազգային, քաղաքական կամ կրոնական նշանակությունից ։
Առաքելություն
Կոմիտեի պաշտոնական առաքելությունն ասում է.
Այն նաև ուղղորդում և համակարգում է միջազգային օգնությունն ու աշխատում է մարդասիրական իրավունքի և համամարդկային մարդասիրական սկզբունքների խթանման ու ամրապնդման ուղղությամբ ։ Կոմիտեի առանցքային խնդիրները, որոնք բխում են Ժնևյան կոնվենցիաներից և նրա սեփական կանոններից, հետևյալն են.
ԿԽՄԿ-ն 1965 թվականին մշակել է 7 հիմնարար սկզբունքներ, որոնք ընդունվել են Կարմիր խաչի ամբողջ շարժման կողմից ։ Դրանք են՝ մարդասիրություն, անկողմնակալություն, չեզոքություն, անկախություն, կամավորություն, միասնություն և համընդհանրություն ։
Իրավական կարգավիճակ
ԿԽՄԿ-ն մասնավոր միություն է, որը գրանցված է Շվեյցարիայում։ 1993 թվականի մարտի 19-ին Շվեյցարիայի կառավարության և ԿԽՄԿ-ի միջև ընդունվեց այդ երկրի տարածքում կոմիտեի նկատմամբ հատուկ վերաբերմունքի իրավական համաձայնություն։ Այն պաշտպանում է Շվեյցարիայում ԿԽՄԿ-ի սեփականության, այդ թվում՝ գլխամասային գրասենյակի և արխիվի, դրամաշնորհների անդամների և աշխատակազմի իրավաբանական անձեռնմխելիությունը, ԿԽՄԿ-ին բոլոր տեսակի հարկերից և վճարներից ազատումը, երաշխավորում է ապրանքների, ծառայությունների և գումարի անվտանգ ու առանց մաքսերի փոխանցումը, ապահովում է ԿԽՄԿ-ին ապահով հաղորդակցման առավելություններով այնպես, ինչպես արտասահմանյան դեսպանություններին, դյուրացնում է Շվեյցարիա կոմիտեի մուտքը և ելքը։ Ի հակադրություն համընդհանուր համոզմունքի՝ ԿԽՄԿ-ն ոչ ինքնիշխան սուբյեկտ է, ոչ միջազգային կազմակերպություն, ոչ էլ կառավարական կամ ոչ կառավարական կազմակերպություն։ Մինչև 1990-ական թվականները այն սահմանափակում էր իր անդամների շրջանակը շվեյցարական քաղաքացիությամբ, սակայն 2007 թվականից սկսած նրա անձնակազմի կեսից ավելին այլ երկրների քաղաքացիներ են։
Իրավական հիմքեր
ԿԽՄԿ-ի գործողությունները հիմնականում հիմնված են Միջազգային մարդասիրական իրավունքի, 1949 թվականի Ժնևյան 4 կոնվենցիաների, 1977 թվականի երկու և 2005 թվականի երրորդ լրացուցիչ արձանագրությունների, Կարմիր խաչի և Կարմիր մահիկի միջազգային շարժման կանոնադրության ու Կարմիր խաչի և Կարմիր մահիկի միջազգային կոնֆերանսների բանաձևերի վրա ։
Միջազգային մարդասիրական իրավունքը գործ ունի հիմնականում հակամարտության երկու կողմերի հետ, պաշտպանում է անձանց, ովքեր չեն մասնակցել կամ այլևս չեն մասնակցում կռիվներին և սահմանափակում է որոշ զենքերի կիրառումը ։ Այն մշակվել է 1864 թվականին 16 երկրների կողմից ստորագրված Ժնևյան առաջին կոնվենցիաների հիման վրա։
Ֆինանսավորում
ԿԽՄԿ-ն ֆինանսավորվում է Ժնևյան կոնվենցիաների ներքոստորագրյալ պետությունների կառավարությունների կամավոր ներդրումների, Կարմիր խաչի և Կարմիր մահիկի ազգային միությունների, վերազգային կազմակերպությունների (օրինակ՝ Եվրոպական հանձնաժողով), հասարակական և մասնավոր աղբյուրների հաշվին։ Ամեն տարի ԿԽՄԿ-ն գործադրում է կոչեր տարբեր վայրերում և գլխամասում իր ծրագրերի ծախսերը հոգալու նպատակով։ Անհրաժեշտության դեպքում կարող են ձեռնարկվել լրացուցիչ դիմումներ։ ԿԽՄԿ-ն իր աշխատանքի և ծախսերի ամփոփումը ներկայացնում է տարեկան հաշվետվության միջոցով ։
ԿԽՄԿ-ի 2014 թվականի բյուջեն կազմել է 1,3 միլիարդ շվեյցարական ֆրանկ, քանի որ այն բախվել է բազմաթիվ անկանխատեսելի ճգնաժամերի հետ՝ կապված Սիրիայում և Իրաքում տեղի ունեցող իրադարձությունների հետ ։ 2015 թվականի բյուջեն կազմել է 1,53 միլիարդ շվեյցարական ֆրանկ ։
ԿԽՄԿ-ի ֆինանսավորման մեծ մասը ստացվում է Շվեյցարիայից և ԱՄՆ-ից, իսկ դրանց հաջորդում են եվրոպական մյուս երկրները և ԵՄ-ն։ Ավստրալիայի, Կանադայի, Ճապոնիայի և Նոր Զելանդիայի հետ միասին դրանք ապահովում են ԿԽՄԿ-ի բյուջե ներդրումների 80-85%-ը, 3%-ը ստացվում է մասնավոր նվիրատվություններից, իսկ մնացած մասը՝ Կարմիր խաչի ազգային միություններից ։
Կառուցվածք
ԿԽՄԿ-ի գլխամասային գրասենյակը գտնվում է Շվեյցարիայի Ժնև քաղաքում։ Այն ունի պատվիրակություններ աշխարհի շուրջ 80 երկրներում։ Յուրաքանչյուր պատվիրակություն գտնվում է տվյալ երկրում պատվիրակության ղեկավարի ենթակայության տակ։ Աշխատակիցների կեսից ավելին աշխատում է կոնկրետ վայրերում, իսկ մյուս մասը՝ գլխամասային գրասենյակում։ Տարբեր վայրերում աշխատողները հանդես են գալիս որպես ԿԽՄԿ-ի գործողությունները համակարգող պատվիրակներ, իսկ նրանց մի մասը այնպիսի մասնագետներ են, ինչպիսիք են՝ բժիշկներ, գյուղատնտեսներ, ինժեներներ, թարգմանիչներ։ ԿԽՄԿ-ի հետ աշխատում են նաև ազգային ընկերությունների բազմաթիվ կամավորներ ։ ԿԽՄԿ-ի գլխավոր մարմիններն են տնօրինություն և վեհաժողովը ։
Տնօրինություն
Տնօրինությունը կոմիտեի գործադիր մարմինն է։ Այն իրականացնում է ԿԽՄԿ-ի ընթացիկ կառավարումը, մինչդեռ վեհաժողովը սահմանում է քաղաքականությունը։ Տնօրինության կազմի մեջ են մտնում գլխավոր տնօրենը և հինգ ոլորտների տնօրենները՝ «Գործառնություններ», «Մարդկային ռեսուրսներ», «Ֆինանսական ռեսուրսներ և լոգիստիկա», «Հաղորդակցության և տեղեկատվության կառավարում» և «Միջազգային իրավունք և քաղաքականություն» ։ Տնօրինության անդամներն ընտրվում են վեհաժողովի կողմից և ծառայում են 4 տարի ։
Վեհաժողով
Վեհաժողովը ԿԽՄԿ-ի բարձրագույն ղեկավար մարմինն է։ Այն վերահսկում է կոմիտեի գործողությունները, մշակում քաղաքականությունը, որոշում հիմնական նպատակները և ռազմավարությունը, հաստատում բյուջեն և հաշվապահությունը։ Այն նշանակում է տնօրեններին և ներքին աուդիտի անդամներին։ Կազմված լինելով Շվեյցարիայի քաղաքացիություն ունեցող 15-25 անդամներից՝ վեհաժողովն ունի կոլեգիալ բնույթ։ Նրա նախագահն ու փոխնախագահը ԿԽՄԿ-ի նախագահն ու փոխնախագահն են ։
Սկզբնական շրջանում կոմիտեի անդամները Ժնևից էին, բողոքական, սպիտակ և արական սեռի։ Առաջին կին անդամն ընտրվել է 1918 թվականին՝ Ռենե-Մարգրեթ Քրամեր։ Դրանից հետո մի քանի կանայք ընտրվեցին փոխնախագահի պաշտոններում, իսկ Սառը պատերազմից հետո անդամների 15%-ը կանայք էին։ Առաջին անգամ Շվեյցարիայի քաղաքացիություն չունեցող անձինք ընտրվել են 1923 թվականին, ինչպես նաև որոշ հրեաներ սկսեցին ծառայել վեհաժողովում ։
Վեհաժողովի խորհուրդ
Վեհաժողովի խորհուրդը Վեհաժողովի օժանդակ մարմինն է։ Այն նախապատրաստում է Վեհաժողովի գործողությունները և իր լիազորությունների շրջանակում կայացնում է որոշումներ, մասնավորապես՝ ռազմավարական որոշումներ կապված ֆինանսավորման, անձնակազմի և հաղորդակցության հիմնական քաղաքականության հետ։ Այն կապող օղակ է հանդիսանում Տնօրինության և Վեհաժողովի միջև, որոնց մշտապես հաշվետու է։ Այն կազմված է Վեհաժողովի կողմից ընտրված 5 անդամներից, որոնց ղեկավարը ԿԽՄԿ-ի նախագահն է ։
Խորհուրդը տարեկան նվազագույնը 10 անգամ հանդիպումներ է կազմակերպում և ունի Վեհաժողովի անունից որոշ հարցերում որոշումներ կայացնելու լիազորություն։ Այն պատասխանատու է նաև Վեհաժողովի հանդիպումների կազմակերպման և Վեհաժողովի ու Տնօրինության միջև հաղորդակցության ապահովման համար։
Նախագահ
ԿԽՄԿ-ն ունի նախագահ և փոխնախագահ։ Նախագահը պատասխանատու է ԿԽՄԿ-ի արտաքին հարաբերությունների համար և ներկայացնում է կոմիտեն միջազգային ասպարեզում ու Տնօրինության հետ սերտ համագործակցության պայմաններում կանոնակարգում է ԿԽՄԿ-ի մարդասիրական դիվանագիտությունը։ Ներքին մակարդակում նա մասնակցում է կազմակերպության համախմբված, անխափան և զարգացման միտված գործունեության ապահովմանը ։ ԿԽՄԿ նախագահն ընտրվում է 4 տարի ժամկետով, հանդիսանում է Վեհաժողովի անդամ, ԿԽՄԿ-ի առաջնորդ և կոմիտեի ձևավորման առաջին իսկ օրից ընդգրկված է Խորհրդի կազմում։
Ներկայումս ԿԽՄԿ-ի նախագահն է Պետեր Մաուրերը, իսկ փոխնախագահը՝ Քրիսթին Բիրլին։ Մաուրերը պաշտոնավարում է 2012 թվականի հուլիսից, նախկինում եղել է Շվեյցարիայի արտաքին գործերի պետքարտուղարը ։
Անձնակազմ
Քանi որ ԿԽՄԿ-ն աճել է և անմիջականորեն ներգրավված է հակամարտությունների կարգավորման գործում, տարիների ընթացքում դրա անձնակազմը բավականին աճել է։ 1914 թվականին այն ուներ ընդամենը 12 աշխատակից և մինչև Երկրորդ աշխարհամարտը՝ ավելի քան 1 900 կամավորներ ։ 1970-ական թվականների սկզբից կոմիտեն սկսեց ավելացնել աշխատակիցների քանակը ։ Հատկապես Շվեյցարիայում ԿԽՄԿ-ն համալասարանն ավարտած անձանց համար մեծ պահանջարկ վայելող աշխատավայր է, սակայն կոմիտեի աշխատակից լինելը մեծ ծանրաբեռնվածություն է պահանջում ։ Կոմիտեի աշխատակազմը բազմազգ է և տարբեր երկրներում արտասահմանցի աշխատակիցների աշխատանքին աջակցում են տեղացի աշխատակիցները։
Հարաբերությունները շարժման շրջանակներում
Ներկայումս ԿԽՄԿ-ն հանդիսանում է Կարմիր խաչի շարժման առաջատար կազմակերպությունը, բայց այդ դիրքի համար այն մղել է համապատասխան պայքար։ Այն ֆեդերացիայի և ազգային միությունների հետ բազմիցս գտնվել է հակամարտության մեջ։ Առաջին համաշխարհային պատերազմից հետո Ամերիկյան կարմիր խաչը սպառնում էր դուրս մղել ԿԽՄԿ-ին «իրական Միջազգային կարմիր խաչ» հանդիսանալու կարգավիճակից՝ դրա փոխարեն այդպիսին համարելով նոր ձևավորվող Կա8միր խաչի և Կարմիր մահիկի միությունների միջազգային ֆեդերացիան (ԿԽՄՖ) ։ Երկրորդ համաշխարհային պատերազմից հետո Շվեդական կարմիր խաչը ցանկանում էր վերացնել Շվեյցարիայի ազդեցությունը ԿԽՄԿ-ի վրա ։ Ժամանակի ընթացքում շվեդական կրքերը հանդարտվեցին, և ԿԽՄՖ-ի ու ԿԽՄԿ-ի ներդաշնակ համագործակցությունը գնալով աճեց ։
1997 թվականին ԿԽՄՖ-ն ու ԿԽՄԿ-ն ստորագրեցին Սևիլյան համաձայնագիրը, որի համաձայն շարժման շրջանակներում հստակորեն սահմանվում էին երկու կազմակերպությունների պարտականությունները։ Ըստ այդ համաձայնագրի՝ Ֆեդերացիան շարժման առաջատար կազմակերպություն է հանդիսանում այնպիսի արտակարգ իրավիճակներում, որոնք զինված հակամարտության մաս չեն հանդիսանում։
Կարմիր մահիկի և կարմիր առյուծի ու արևի ընդունումը որպես պաշտոնական խորհրդանշաններ
Կարմիր մահիկը որպես նշան առաջին անգամ օգտագործվել է ԿԽՄԿ-ի կամավորների կողմից 1877-1878 թվականների Ռուս-թուրքական պատերազմի ժամանակ։ Պաշտոնապես այս խորհրդանիշն ընդունվել է 1929 թվականին, որից հետո 32 իսլամական պետություններ այն ընդունեցին որպես շարժման խորհրդանիշ ։
Նույն թվականին պաշտոնական խորհրդանշանների շարքում ընդունվեց նաև կարմիր առյուծի ու արևի խորհրդանիշը, որը կիրառվում էր Իրանի կողմից մինչև 1980 թվականը, երբ արդեն Իրանի Իսլամական Հանրապետությունը սկսեց կիրառել կարմիր մահիկը։
Մագեն Դավիթ Ադոմի ընդունումը
Կարմիր խաչի Իսրայելի համարժեք Մագեն Դավիթ Ադոմը 1930 թվականին իր հիմնադրումից մինչև 2006 թվականը չէր ընդունվում որպես Ֆեդերացիայի մաս, քանի որ այն որպես խորհրդանիշ օգտագործում էր Դավիթի աստղը, որը ԿԽՄԿ-ն հրաժարվում էր ընդունել որպես խորհրդանիշ։ Դա նշանակում էր, որ չնայած արաբական շտապօգնությունը պաշտպանվում էր ԿԽՄԿ-ի կողմից, Իսրայելի շտապօգնությունը զրկված էր այդ պաշտպանությունից։ 2000 թվականին ի նշան ԿԽՄԿ-ի կողմից ենթադրյալ հակաիսրայելական խտրականության դեմ բողոքի՝ Ամերիկյան կարմիր խաչը դադարեցրեց իր ֆինանսական աջակցությունը։ 2005 թվականին Ժնևյան կոնվենցիայի անդամ ազգերի հանդիպման ժամանակ ԿԽՄԿ-ն ընդունեց նոր հավելյալ խորհրդանիշ՝ Կարմիր բյուրեղը։ Մագեն Դավիթ Ադոմը որպես նոր խորհրդանիշ Դավիթի աստղը տեղադրեց բյուրեղի ներսում և 2006 թվականին ընդունվեց որպես շարժման լիարժեք անդամ ։
Գործունեությունը Հայաստանում
Կարմիր խաչի միջազգային կոմիտեն Հայաստանում իր գործունեությունը սկսել է 1992 թվականից՝ կապված Լեռնային Ղարաբաղի հակամարտության հետ։ Պատվիրակության առաջնահերթ նպատակներ են.
Հայաստանում իր գործունեությունն իրականացնելիս՝ ԿԽՄԿ-ն համաձայնեցնում է այն տարածաշրջանում գործող այլ կազմակերպությունների, մասնավորապես՝ ՄԱԿ-ի փախստականների գրասենյակի, Եվրոպայի խորհրդի, ԵԱՀԿ-ի և Առողջապահության համաշխարհային կազմակերպության հետ ։
Արտաքին հղումներ
Կատեգորիա:Միջազգային կազմակերպություններ Կատեգորիա:Նոբելյան մրցանակի դափնեկիրներ Կատեգորիա:Նոբելյան մրցանակի բազմակի դափնեկիրներ Կատեգորիա:Նոբելյան մրցանակակիր կազմակերպություններ Կատեգորիա:Կարմիր խաչ Կատեգորիա:Իրավապաշտպան կազմակերպություններ Կատեգորիա:Բալցանի մրցանակի դափնեկիրներ
Լավրովկա (գյուղ, Յամպոլի շրջան)
Լավրովկա (Лаврівка), գյուղ Ուկրաինայի Վիննիցայի մարզի Յամպոլի շրջանում։ Հիմնադրվել է 1700 թվականին։
2001 թվականի տվյալներով Լավրովկա գյուղում բնակվում էր 118 մարդ։ Բնակավայրը զբաղեցնում է 0,46 կմ² տարածք։ Բնակչության խտությունը կազմում էր 256,52 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Յամպոլի շրջանի բնակավայրեր Կատեգորիա:Ուկրաինայի գյուղեր Կատեգորիա:1700 թվականին հիմնադրված բնակավայրեր
Կուլմբախ (քաղաք)
Կուլմբախ (Kulmbach, «կուլմ»՝ բարձունք, «բախ»՝ աղբյուր), քաղաք Գերմանիայում, շրջանային կենտրոն, տեղակայված է Բավարիա երկրամասում՝ Ֆիխթելգեբիրգ (Վերին Ֆրանկոնիա) շրջանում։
Գտնվում է Վերին Ֆրանկոնիա վարչական շրջանի ենթակայության ներքո։ Մտնում է Կուլմբախ շրջանի կազմի մեջ։ Բնակչությունը 26 768 մարդ է (2010 թվականի դեկտեմբերի 31-ի տվյալներով) ։ Զբաղեցնում է 92,77 կմ²։ Պաշտոնական կոդը՝ 09 4 77 128։
Քաղաքը ստորաբաժանվում է 37 քաղաքային շրջանների։
Քաղաքի ամենահայտնի տեսարժան վայրը դուքսերի ամրոցն է՝ Պլասենբուրգը, որը համարվում է քաղաքի խորհրդանիշը։
Կուլմբախի գարեջրային մշակույթը աշխարհի հնամյա մշակույթներից մեկն է։ Կուլմբախում է արտադրվում Գերմանիայի գարեջրի արդյունաբերության ամենամեծ հատվածը։
Արտաքին հղումներ
Կատեգորիա:Գերմանիայի բնակավայրեր
Դիբրովկա (գյուղ, Չուդնևսկի շրջան)
Դիբրովկա (Дібрівка), գյուղ Ուկրաինայի Ժիտոմիրի մարզի Չուդնևսկի շրջանում։
Արտաքին հղումներ
Կատեգորիա:Ուկրաինայի Ժիտոմիրի մարզի Չուդնևսկի շրջանի բնակավայրեր Կատեգորիա:Ուկրաինայի գյուղեր
Վաիատու (գյուղ, Կադռինա շրջան)
Վաիատու (Vaiatu), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 52 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Կադռինա շրջանի բնակավայրեր Կատեգորիա:Էստոնիայի գյուղեր
Սիտագան (Կարսի նահանգ)
Սիտագան, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Կոսովոյի հուշարձաններ
Կոսովոյի հուշարձաններ, ներառում է բոլոր հուշարձանները, որոնք գտնվում են Կոսովոյում։ Կոսովոն ունի բազմամշակութային և հարուստ մշակութային ժառանգության՝ սկսած բրոնզե դարից, Հռոմից, Բյուզանդիայից և Օսմանյան կայսրության ժամանակաշրջաններից։ Կոսովոյում հուշարձանների մեծ մասը կառուցվել են տեղական նյութերից, արհեստագործների կողմից, այն պայմաններում, որոնց վրա ազդել են Կոսովո ներխուժած կայսրությունները ։ Հուշարձանները, որոնք դեռ կան, պատկանում են բյուզանդական, սերբական ուղղափառ եկեղեցիներին և Օսմանյան կայսրությանը։ Դրանք ունեն պատմական, մշակութային, ճարտարապետական և գեղարվեստական արժեք։ Անտիկ քաղաքների, բյուզանդական և ուղղափառ եկեղեցիների ու վանքերի շարքում, Օսմանյան կայսրության մզկիթների, թուրքական բաղնիքների կողքին ծաղկում էր հասարակ ժողովրդի շինարարական մշակույթը (բնակելի կացարանները) ։
Կոսովոյի հուշարձանները եզակի ընդհանուր ժառանգություն են, որի պահպանման համար հասարակությունը պատասխանատվություն է կրում, որպեսզի դրանց իսկությունը փոխանցվի ապագա սերունդներին ։ Ճարտարապետության բնագավառում կարևոր են բնիկ առանձնահատկությունները, որոնք Բալկաններում համարվում են ամենայուրահատուկը, հայտնին ։ Կոսովոն ունի ռազմավարական աշխարհագրական դիրք, քանի որ Կոսովոյի տարածքով անցնում էին բնական երթևեկության գծեր և ճանապարհներ, որոնք կարևորություն ունեին մշակութային շարժումների, մշակութային ժառանգության, պատմական և արվեստի զարգացումների համար ։ 1998-1999 թվականների վերջին պատերազմի ընթացքում ռազմական ​​ուժերի կողմից սիստեմատիկորեն թիրախավորվում էին ավելի քան 500 հուշարձաններ, որտեղ դրանց ավելի քան 80%-ը ոչնչացվում է, այրվում կամ վնասվում ։ Դրանցից շատերից միայն շինարարական պատերն են մնացել ։
Եկեղեցիներ
Գրացանիցա եկեղեցին սերբական օրթոդոքս եկեղեցի է , այն հիմնադրվել է սերբական թագավոր Ստեֆան Միլյուտինի կողմից 1321 թվականին   ։ Այն գտնվում է Գրացանիցայում և սերբա-բյուզանդական ճարտարապետության ոճին է պատկանում ։ Եկեղեցին հայտնի է իր պատկերներով։ Պատկերները և ձեռագրերը գեղարվեստական մեծ արժեքներ են։ Այն 1947 թվականին Սերբիայի Հանրապետության կողմից հայտարարվել է բացառիկ նշանակության մշակութային ժառանգություն : 2006 թվականի հուլիսի 13-ին ներառվել է ՅՈԻՆԵՍԿՈ-յի մշակութային ժառանգության ցանկում Կոսովոյի միջնադարյան ժառանգության անվան տակ Visoki Dečani կայքում, որը ընդհանուր առմամբ տեղադրված է Վտանգի տակ գտնվող Համաշխարհային ժառանգության ցանկում ։
Համաձայն 1957, 1963 և 1964 թվականների հնագիտական պեղումների՝ այս եկեղեցին կառուցվել է 13-րդ դարի եկեղեցու ավերակների վրա, որն էլ կառուցված էր եղել 6-11-րդ դարի քրիստոնեական բազիլիկ եկեղեցու հիմքի վրա    ։ Քրիստոնեական բազիլիկը, որը եպիսկոպոսության կենտրոնն էր, 13-րդ դարում վերակառուցվում է ։ Այն նվիրված էր Գրացանիցայի օրհնյալ տիկնոջը՝ Տեոտոկոսին։ Այս եկեղեցին հիշատակվել է նաև Բենեդիկտոս XI Պապի կողմից 1303 թվականին։ Միայն եկեղեցին է մնացել նախնական վանական համալիրից, որը նախատեսված էր որպես Լիպլջանի եպիսկոպոսների նստավայր։
Ծանոթագրություններ
Կատեգորիա:Հուշարձաններ
Էլբակյան
Էլբակյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ Կատեգորիա:Թաթարերեն հիմքով ազգանուններ
Այշե Դիտտանովա
Այշե Դիտտանովա (Ayşe Dittan; ), Ղրիմի դերասանուհի, Ղրիմի թաթարական դրամատիկական թատրոնի վերածննդի նախաձեռնող ։ Ուկրաինայի վաստակավոր արտիստ (1993) ։
Կոյանովո (գյուղ, Կալտասինսկի շրջան)
Բնակչությունը 2009 թվականին գրանցված տվյալներով կազմում էր 222 մարդ։
Այշե Դիտտանովա
Վաղ մանկություն և կրթություն
Այշե Դիտտանովան ծնվել է 1918 թվականի փետրվարի 27-ին՝ Դերեկոյ գյուղում (այժմ վերացված գյուղ Ղրիմում, մտել է Յալթա քաղաքի կազմի մեջ) ։ 1933 թվականին Դիտտանովան ավարտել է Սիմֆերոպոլի թատերական ուսումնարանը ։ Ավարտելուց հետո սկսել է աշխատել Ղրիմի դրամատիկական թատրոնի թատերախմբում ։
Կոյանովո (գյուղ, Կալտասինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կալտասինսկի շրջանի բնակավայրեր
Այշե Դիտտանովա
Կարիերա
1937 թվականին ԽՍՀՄ-ում բռնաճնշումներ են սկսվել Ղրիմի թաթարների դեմ, Դիտտանով քույրերի ամուսինները մեղադրվել են «պետական դավաճանության» մեջ ու սպանվել։ Չնայելով բոլոր դժվարություններին՝ Դիտտանովան չի լքել թատրոնը, չնայած նրան տրվել են փոքր էպիզոդիկ դերեր ։ Նրա դերը «Բախչիսարայի շատրվան» ներկայացման մեջ համարվում է ամենանշանակալին Դիտտանովայի բեմական կարիերայում ։
1938 թվականին Դիտտանովան ամուսնացել է Մեկիտ Ասանովի հետ, ով նաև աշխատել է Ղրիմի թաթարական թատրոնում։ Նրանք մեծացրել են երկու դուստր ու մեկ որդի ։
Երբ սկսվեց Երկրորդ համաշխարհային պատերազմը, Դիտտանովան, բեմի մյուս դերասանների հետ միասին, Ղրիմում ցույցեր է անցկացրել զինվորների համար, իսկ 1944 թվականին նրան աքսորել են Լենինաբադ, Տաջիկստան ։ 1946-1951 թվականներին Լենինաբադի ռուսական դրամատիկական թատրոնում նա շարունակել է թատերական դերասանուհու կարիերան։ ԽՍՀՄ տոտալիտար քաղաքականության պատճառով Դիտտանովային, ինչպես նաև Ղրիմի թաթարական ծագում ունեցող մյուս դերասաններին թույլ չեն տվել զբաղվել ազգային արվեստով ։
1989 թվականին Դիտտանովան վերադարձել է Ղրիմ և անմիջապես սկսել է աշխատել Ղրիմի թաթարական թատրոնի վերականգնման ուղղությամբ ։ Թատրոնի վերականգնումից հետո Դիտտանովան այնտեղ աշխատել է 1990-1996 թվականներին ։
1993 թվականին Դիտտանովային շնորհվել է Ուկրաինայի վաստակավոր արտիստի կոչում՝ մշակույթի զարգացման գործում ունեցած նշանակալի ավանդի համար ։ 1996 թվականից նա ապրել է Նյու Յորքում, բազմիցս այցելել է Ղրիմ և 2010 թվականին Սիմֆերոպոլի Ղրիմի թաթարական գրադարանում մասնակցել է ստեղծագործական հանդիպմանը ։
2014 թվականին նա ելույթ է ունեցել Ղրիմի թաթարների տեղահանության 70-րդ տարելիցին նվիրված արարողությանը, որը տեղի է ունեցել Նյու Յորքի ՄԱԿ-ի գլխավոր գրասենյակում ։
Այշե Դիտտանովան մահացել է 2015 թվականի նոյեմբերի 15-ին՝ Նյու Յորքում ։
Արտաքին հղումներ
Կատեգորիա:20-րդ դարի դերասանուհիներ Կատեգորիա:Ղրիմի թաթարներ Կատեգորիա:Ուկրաինացի դերասաններ Կատեգորիա:Ուկրաինացի կանայք
Իդո
Իդո, արհեստական լեզու է, էսպերանտոյի տարատեսակներից ։ Իդոն զարգացել է 1900-ականների սկզբին հիմնականում Եվրոպայում ։ Շատ առումներով կրկնում է էսպերանտոն, սակայն ունի որոշակի տարբերություններ։ 2000 թվականի տվյալներով՝ իդո լեզվով աշխարհում խոսում է 100-200 մարդ ։
Արտաքին հղումներ
Կատեգորիա:Արհեստական լեզուներ
Աննինո (գյուղ, Միխայլովսկի շրջան)
Աննինո (Аннино), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 107 մարդ։
Աստերոիդների ցանկ (291101-291200)
Աստերոիդների ցանկ (291001-291100) * Աստերոիդների ցանկ * Աստերոիդների ցանկ (291201-291300)
Մոնրոզիե
Մոնրոզիե (Montrozier), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 1415 մարդ, բնակչության խտությունը` 30.25 մարդ/կմ²։ Բնակավայրը զբաղեցնում է 46.78 կմ² տարածք։
Աշխարհագրություն
Գտնվում է Փարիզ քաղաքից 500 կմ հարավ, Թուլուզ քաղաքից` 135 կմ հյուսիս-արևելք, Ռոդեզ քաղաքից` 12 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 910 աշխատունակ (15-64 տարեկան) բնակիչ, որոնցից ակտիվ էին 714-ը, իսկ ոչ ակտիվները` 196։ Ակտիվության ցուցանիշը կազմում է 78,5 %։ 714 աշխատունակ մարդկանցից աշխատել է 692 անձ (370 տղամարդ և 322 կին)։ Գործազուրկ են եղել 22 անձ (12 տղամարդ և 10 կին)։ 196 անաշխատունակներից 50-ը եղել են աշակերտներ կամ ուսանողներ, 102-ը` թոշակառուներ, իսկ 44-ը չեն աշխատել տարբեր պատճառներով ։
Գերբնական արձակագրություն
Գերբնական գրականությունը (Supernatural fiction կամ supernaturalist fiction) գրական և լրատվական ժանր է, որը ստեղծագործություններում օգտագործվում և ծառայում է որպես բնական աշխարհի ձանձրալի որոշ հակադրությունները մատերիալիզմի տարրերի հետ համատեղ։